Frankie Hansen

De François Léopold (Frankie) Hansen, gebuer den 21. Mee 1922 zu Dikrech, a gestuerwen de 25. Juni 1981 an der Stad LëtzebuergDe Frankie Hansen an der Datebank vu www.deltgen.com. – Dem Frankie Hansen seng Mamm war d'Catherine Welter, déi de François Léopold am Alter vun 18 Joer zu Dikrech gebuer huet. D'Kand huet hiren Numm kritt. Wéi si sech den 30. Juni 1926 zu Ettelbréck mam Victor Hansen bestuet huet, huet deen de François unerkannt, sou datt dee vun do un offiziell François Léopold Hansen geheescht huet (Gebuertsregëster Dikrech 1922, Nr. 26, mention marginale)., war e lëtzebuergesche Resistenzler a Politiker (LSAP)frankiehansen.org, G.R.E.G. 2011, 2018..

Seng Jugend an de gréissten Deel vu sengem Liewen huet de Frankie Hansen zu Ettelbréck verbruechtSIP 1981..

 De Resistenzler 

De Frankie Hansen, deen no dem Gauleiter Simon senger Ukënnegung den 30. August 1942 vum Aféiere vun der obligatorescher Wierflicht fir Lëtzebuerger gestreikt an Ziedele vun der LVL verdeelt huet, ass den 1. September 1942 vun de Besatzer verhaft ginn. Hie koum an de Gronn an de Prisong an ass dunn an d'Villa Pauly bruecht ginn, wou hie brutal vun der Gestapo verhéiert goufG.R.E.G. 2011, 2018.. Duerno koum hien op Hinzert, a schliisslech – mat de Prisonge Köln-Klingelpütz a Berlin-Alexanderplatz als Tëschestatiounen – op Lublin (Polen) an d'SS-Sonderlager DabrowiçaHansen 2015, G.R.E.G. 2018.. Am August 1944 krut de Frankie Hansen vun engem SS-Obersturmführer e Certificat fir e kuerzen Urlaub zu Lëtzebuerg ausgestallt, mat dem Opdrag, deem senger Famill, déi zu Lëtzebuerg gelieft huet, e Bréif z'iwwerginn. De Frankie Hansen huet sech op villen Ëmweeër bis op Ettelbréck duerchgeschloen a sech bis zur Befreiung vu Lëtzebuerg duerch d'Amerikaner, den 10. September 1944, verstopptG.R.E.G. 2018, S. 25. – Et liest een awer och, de F. Hansen hätt bei der Attack vun der Rouder Arméi op Lublin aus dem Lager fortlafen a sech bis op Lëtzebuerg duerchschloe kënnen, wou hien Enn August 1944 ukomm wier (Hansen 2015). Enger anerer Versioun no, wier hie vun de Russe befreit ginn (Reider 1991, Bodry & Fayot 2016)..

No engem Intermezzo an der Veianer Miliz ass et dem Frankie Hansen am November 1944 gegléckt, als Auslänner an d'amerikanesch Arméi opgeholl ze ginn, wou hie bei déi 8. US Infantry Division koum, déi spéider an déi schwéier Kämpf am Hürtgenwald verwéckelt goufG.R.E.G. 2018, S. 31ff..

Den 18. Februar 1945Hansen 2015, G.R.E.G. 2018, S. 49. – An engem Bericht, deen de Frankie Hansen selwer redigéiert huet, geet (iertëmlecherweis) vum 23. amplaz vum 18. Februar 1945 rieds (G.R.E.G. 2011, S. 18ss.; G.R.E.G. 2018, S. 36ss.). huet de Frankie Hansen et fäerdeg bruecht, déi gréisstendeels nach erhale strateegesch wichteg Bréck iwwer d'Rur bei Lendersdorf (Düren) fir d'amerikanesch Arméi ze retten. D'Wehrmacht hat e puer Deeg virdrun de Barrage vu Schwammenauel gesprengt an d'Rur huet Héichwaasser gefouert. De Frankie Hansen ass duerch dat geféierlecht an äiskaalt Waasser bis bei d'Piliere vun der Bréck geschwommen an huet d'Kabele vun de Sprengchargen, duerchgeschniddenHansen 2015, G.R.E.G. 2018. – An engem Noruff am “Lëtzeburger Land” vum 3. Juli 1981 heescht et iertemlecherweis, et wier d'Bréck vu Remagen gewiescht. . Domat war de Wee fir d'Amerikaner fräi, déi den 23. Februar 1945 Düren attackéiert a sech duerno weider duerch Däitschland duerchgekämpft hunn, bis op d'Elbe, wou se mat der Rouder Arméi zesummegetraff sinn.

Fir säi couragéierten Asaz op der Rur ass de Frankie Hansen am Februar 1947 vun den Amerikaner mat der Silver Star Medal ausgezeechent ginn, déi hien den 3. Mee 1947 an der amerikanescher Botschaft iwwerreecht krutG.R.E.G. 2018, S. 49; Luxemburger Wort 1947-05-06, S. 3, Nr. 126 (Hohe amerikanische Auszeichnungen für Luxemburger).. Hie war den éischten Europäer deen dës Auszeechnung krutInformatiounspanneau um Patton Square zu Ettelbréck. 1949 huet hien och nach d'Victory Medal kritt. Weider amerikanesch Medailen, déi hie krut, waren: Purple Heart, Good Conduct Medal, European–African–Middle Eastern Campaign Medal, Army of Occupation MedalG.R.E.G.. 2018, S. 50..

 De Politiker 

De Frankie Hansen, dee vu Beruff Typograph war, a spéider Employé bei den Assurances socialesBodry & Fayot 2016., huet sech scho fréi fir Politik intresséiert.

Vun 1951 bis 1979 war hien ouni Ënnerbriechung Member vum Gemengerot vun Ettelbréck. Hie war Schäffe vun 1963 bis 1979

Hie gouf de 7. Juni 1964 an d'Chamber gewielt a gouf 1968 an 1974 erëmgewielt. Bei de Wale vum 10. Juni 1979 huet d'LSAP am Bezierk Norden ee Sëtz verluer; de Vic Abens gouf gewielt an de Frankie Hansen den éischte Suppleant. Wéi de Vic Abens 1979 an d'Europaparlement gewielt gouf an am Dezember 1979 säi Mandat an der Chamber opginn huet, ass de Frankie Hansen an d'Chamber nogeréckelt, wou hie säi Mandat den 20. Januar 1981 ugetrueden huet. Hie blouf Deputéierte bis zu sengem Doud de 25. Juni 1981. A seng Plaz ass de Camille Weiler als Drëttklasséierten op der LSAP-Lëscht nogerutschtBodry & Fayot 2016, S. 95, 301, 318; SIP 1981..

De Frankie Hansen war 7 Joer laang Member vum Europaparlament. Hie war och Member vum Conseil Benelux, vun der Assemblée parlementaire vum Europarot, vun der Assemblée vun der Union de l'Europe occidentale a vun der NATO.

De Frankie Hansen ass ee vun de Grënner vum Ettelbrécker Remembrance DayG.R.E.G. 2018, S. 53.. Den 22. September 2011 huet den deemolegen Ettelbrécker Gemengerot decidéiert, dem Gemengerot, deen no de Gemengewalen d'Soen hätt, ze recommandéieren, d'Sportshal an den Däichwisen den Numm Hall Omnisports « Frankie Hansen » ze ginnG.R.E.G. 2018, S. 64, 74; Luxemburger Wort 29.09.2011, Sporthalle „Frankie Hansen”., wat dann och de 5. Dezember 2011 geschitt assG.R.E.G. 2018, S. 7; De Reider, Nr. 53 (mars 2012), S. 5 (Délibérations du conseil communal. Séance du 5 décembre 2011)..

 D'Famill 
De Frankie Hansen huet sech de 24. Dezember 1947 zu Ettelbréck mat der Elisabeth Geneviève (Betty) Hentges vu Wolz bestuetObermosel-Zeitung 1948-01-16, S. 6 (Zivilstand der Gemeinde Ettelbrück, Monat Dezember 1947).. Si ass den 2. August 1926 zu Baaschtnech op d'Welt komm an den 11. Februar 2013 gestuerwen. D'Koppel hat zwee Kanner, e Fils, de Frank, 1948 an der Stad Lëtzebuerg gebuer, an eng Duechter, d'Sonia, 1950 zu Ettelbréck gebuerHentges Betty Geneviève an der Datebank vu www.deltgen.com; G.R.E.G. 2018, S. 75-76..

 Gielercher 

 Officier du mérite polonais
 Médaille d'honneur de l'étoile de la résistance franco-belge de la Croix de Guerre 1939-45
 Silver Star
Victory Medal
Purple Heart
Good Conduct Medal
European–African–Middle Eastern Campaign Medal
Army of Occupation Medal

 Literatur 

 Bodry, A. & B. Fayot, 2016. 120 Jor sozialistesch Deputéiert an der Lëtzebuerger Chamber (1896 - 2016) : dictionnaire biographique des députés socialistes à la Chambre des députés.  Luxembourg, La mémoire socialiste, 329 p. (Frankie Hansen: S. 95).
 frankiehansen.org, 2018. Frankie Hansen (1922-1981), antifasciste légendaire, résistant, déporté, partisan, “silver star” américain. [Page mise à jour le 21 octobre 2018].
G.R.E.G., 2011. Odyssee des aus Ettelbrück stammenden Frankie Hansen. Groupe de recherches et d'études sur la guerre 1940-1945, Bulletin G.R.E.G. 2011-1, S. 12-24. 
G.R.E.G., 2018. Kriegserlebnisse von Frankie Hansen. Groupe de recherches et d'études sur la guerre 1940-1945, Bulletin G.R.E.G. 2018, édition spéciale, 82 S.
 Hansen, F.,Am Tageblatt 20.05.2015, S. 60, Nr. 116 (Präzision: Francis Hansen) ass ze liesen, datt den Auteur vum Artikel de Frank Hansen, dem Frankie Hansen säi Fils, ass, an net de John Breden, wéi dat iertemlecherweis den 12. Mee an der Autorenzeil am Tageblatt stoung. 2015. Der Sturm auf Köln. Der Brückenkopf über die Roer. Vor 70 Jahren: Düren, im Februar 1945. Tageblatt 2015, Nr. 110 (12. Mai), S. 6-7. 
 De Reider, 1991. Erinnerung an Frankie Hansen. De Reider, Informatiounsblad vun der Gemeng Ettelbréck, Nr. 11, August 1991: 14.
 SIP, 1981. Hommage à la mémoire de feu Monsieur le Député Frankie Hansen. Service Information et Presse, Bulletin de documentation 3/81, Ministère d'État, Grand-Duché de Luxembourg, S. 9-10. 

Kategorie:Gebuer 1922
Kategorie:Lëtzebuergesch Resistenzler
Kategorie:Lëtzebuergesch Deputéiert
Kategorie:Officier de l'ordre de la couronne de chêne
Kategorie:Silver Star
Kategorie:Gestuerwen 1981